Naantali
<s>Naantali (švedski: Nådendal) je grad i općina na jugozapadu Finske od 18,871 stanovnika.</s>

<s>Geografske karakteristike</s>

<s>Sam grad Naantali leži u Regiji Prava Finska, duž obale Baltičkog mora, udaljena 16 km zapadno od administrativnog centra regije Turkua i 180 km zapadno od i glavnog grada države Helsinkija.</s>

<s>Veći dio Općine Naantali prostire se i po obližnjim otocima, pravom arhipelagu.</s>

<s>Historija</s>

<s>Naantali je jedan od najstarijih finskih gradova, njegov nastanak vezan je uz osnivanje samostana Brigitinskog reda, koji su tadašnji vjerski llideri odlučili 1438. podići u Finskoj.</s><s>On je po prvobitnoj namjeri trebao biti podignut na drugom mjestu, ali je 1442. podignut na rtu Ailostenniemi.</s>

<s>Nazvan je Vallis Gratie (Dolina milosrđa) a to se na srednjevijekovnom švedskom prevodilo kao - Nadhendaal, od tud finsko ime grada Naantali.</s>

<s>Tadašnji kralj Kalmarske unije Christopher dodjelio je 23. augusta 1443. povelju samostanu, pa se taj datum računa kao godina kad je osnovan Naantali.</s>

<s>Kako je on postao mjesto hodočašća uz njega je niklo mjesto koje je prosperiralo sve do 16. vijeka i nastupanja reformacije kad je taj katolički samostan ukinut.</s><s>Nakon tog su za Naantali nastupili 
crni dani.</s>

<s>To je trajalo sve do početka 18. vijeka, kad je otkriveno da voda iz izvora Viluluoto ima ljekovita svojstva pa se Naantali tokom 19. vijeka razvio u lječilište, koje je svoju kulminaciju imalo između 1910. - 1930., međutim i to je trajalo do 1960-ih kad je i ta aktivnost zamrla.</s>

<s>Obnovljena je sredinom 80-ih u jednom hotelu ali više nema takav odjek.</s>

<s>Općina Naantali se 2008. udružila sa općinama Merimaskun, Rymättylän i Velkua, a 2011. pripojen joj je i arhipelag Livonsaari, pa je teren općine povećan za oko 50 km².</s>

<s>Privreda
Najveći privredni objekt u gradu je luka, koja je mjereno u ukupnoj tonaži prevezene robe četvrta u Finskoj.</s><s>Ona se nalazi na dvije lokacije u samom gradu na kopnu na lokaciji Kantasatama i na otoku Luonnonmaa.</s>

<s>Pored luke tu je i velika rafinerija nafte i termoelektrana.</s><s>Uz sve to Naantali je još uijek i velik turistički centar.</s>

<s>Gradovi prijatelji</s>

<s>, Općina Vadstena
 , Općina Nordfyn
 , Svelvik
 , Vesturbyggð
 , Puck
 , Kirovsk</s>

<s>Izvori</s>

<s>Vanjske veze</s>

<s>Službene stranice Općine Naantali  
Gradovi u Finskoj
Općine u Finskoj</s>

